open-index/open-wikipedia-markdown huggingface dataset:
Marc Hynes

**Marc Hynes** (s. 26. helmikuuta 1978 Guildford) on brittiläinen autourheilija. Hän voitti Britannian Formula 3 -mestaruuden kaudella 1999, jolloin kolmanneksi tuli F1-kuljettaja Jenson Button.

Hynes on kilpailut Porsche Supercup -sarjassa vuonna 2007. Nykyään hän antaa ajo-opetusta, jota hän on antanut myös Kimi Räikköselle ja Lewis Hamiltonille.

## Formula 3000 -tulokset

## Porsche Supercup -tulokset
Korkein voitto

**Korkein voitto** on vuonna 1929 valmistunut suomalainen mykkäelokuva, jonka on ohjannut Carl von Haartman. Elokuvan ensi-ilta oli 2. syyskuuta 1929 Kino-Palatsi-teatterissa Helsingissä.

## Elokuvan juoni
Vakoiluaiheisen elokuvan alussa paroni Henrik von Hagen (Carl von Haartman) herää railakkaan juhlimisen jälkeen krapulaisena ja rahansa tuhlanneena. Saavuttuaan aamugrogille ravintolaan hän lukee sanomalehdestä voittaneensa arpajaisissa suuren rahasumman. Samassa lehdessä on myös ilmoitus venäläisen tanssijattaren Vera Vasiljevnan (Kerstin Nylander) vierailusta Suomessa. Paroni päättää tutustua naiseen ja onnistuukin tapaamaan hänet. Heidän välilleen syttyy romanssi ja paroni käy Veran kanssa hylkeenpyyntiretkellä Mäkiluodossa ja myös Suomenlinnassa. Retken aikana Vera piirtää ahkerasti ja on epäilyttävän kiinnostunut Suomenlinnan sotilaallisista laitteista ja tykkien kantomatkasta. Tässä vaiheessa paronille selviää, että Vera onkin venäläisten vakooja, jonka työnantajana toimii Aku Korhosen esittämä juutalainen.

Elokuvan loppukohtauksessa Katajanokan vankilasta vapautuvaa Veraa on vastassa paroni von Hagen. He syleilevät ja Vera lausuu *Rakkaani, nyt olemme me molemmat saaneet korkeimman voiton*.

## Näyttelijät
* Carl von Haartman	- Paroni Henrik von Hagen
* Kerstin Nylander	- Madame Vera Vasiljevna
* Aku Korhonen	- Juutalainen vakooja
* Erik Fröling	- Konsuli
* Ellen Sylvin	- Karin Huhta
* Eero Kilpi	- Lääkäri
* Reino Volanen	- Vuokraisäntä
* Kaisu Leppänen	- Huonepalvelija
* kreivi Armfelt	- väkeä Kämpissä
* rouva Huber	- väkeä Kämpissä
* Anita Lagerspets	- väkeä Kämpissä
* Nanny Westerlund	- väkeä Kämpissä
* herra Baumgarten	- Kämpin hovimestari
* Ernst Lampén	- Herra Kämpissä
* Frans Ekebom	- Pirssiauton kuljettaja
* Kaj Kivijärvi
	
## Muut tekijät
* Carl von Haartman - käsikirjoitus, leikkaus
* Erkki Karu  - tuottaja
* Eino Kari - kuvaus, leikkaus
* Carl Fager	 - lavastus
* Armas Fredman	 - studiopäällikkö, lavastusapulainen, kuvausapulainen
* Hannes Kuokkanen	- naamiointi
* Kullervo Kari	- kuvausapulainen
* Kalle Havas	- valokuvat
* Kosti Lehtinen	- valokuvat
* Eva Luttinen	- studion emäntä

## Lähteet
* Jukka Kangasjärvi: Carl von Haartman - 20-luvun Järvi-Laturi?  

## Aiheesta muualla
*Mykkäelokuvasivusto
Mustalaishurmaaja

**Mustalaishurmaaja** on vuonna 1929 valmistunut suomalainen mykkäelokuva, jonka on ohjannut Valentin Vaala. Elokuvan ensi-ilta oli 4. marraskuuta 1929 Kaleva-, Olympia- ja Scala-teattereissa Helsingissä.

Elokuvassa romanileirin johtajana toimiva Manjardolla (Theodor Tugai) on kaksi ihailijaa Akris (Hanna Taini) ja Glafira (Alli Riks). Manjardo on kuitenkin sopinut jo avioliitosta Esmeraldan (Meri Hackzell) kanssa, vaikka Esmeralda ei olekaan kiinnostunut Manjardosta. Naimisiinmenon jälkeen Esmeralda karkaa pian Manjardon luota rakastajanasa Ferin (Bruno Laurén) kanssa.

Elokuva kuvattiin Helsingin lähiympäristössä ja siinä esiintyi monia Helsingin seudulla asuneita romaneja.

## Näyttelijät
* Theodor Tugai	- Manjardo
* Hanna Taini	- Akris
* Meri Hackzell	- Esmeralda
* Alli Riks	- Glafira
* Bruno Laurén	- Feri
* Waldemar Wohlin	- Iska
* Vladimir Sajkovic
* Tekla Nyman	- Mustalaistyttö
* Hemmi Hagert
* Manta Nyman
	
## Muut tekijät
* Theodor Tugai	- käsikirjoitus, leikkaus, lavastus, puvustus
* Valentin Vaala  - käsikirjoitus, leikkaus, lavastus, puvustus
* Heikki Aho	- kuvaus
* Björn Soldan	- kuvaus, valokuvat
* Armas Willamo	- tuottaja
* Hannes Kuokkanen	- peruukit
* Heinrich Iffland	- valokuvat

## Lähteet
* Mykkäelokuvasivusto: Mustalaishurmaaja
Venäjän assyrialaiset

**Venäjän assyrialaiset** ovat assyrialaisryhmä, jotka assyrialaisten diasporan myötä asuvat nykyisen Venäjän alueella. Vuoden 2002 väestönlaskennan mukaan heitä oli 13&nbsp;694 henkeä. Eniten assyrialaisia asui Pohjois-Kaukasiassa sijaitsevissa Krasnodarin (3&nbsp;764 henkeä) ja Stavropolin (872) aluepiireissä sekä Etelä-Venäjällä Rostovin alueella (2&nbsp;040). Merkittävä määrä heitä oli myös Moskovan seudulla, jossa heitä asui Moskovan kaupungissa 2&nbsp;737 ja sitä ympäröivällä Moskovan alueella 379. Pietarissa assyrialaisia oli 487.

## Lähteet
Meidän poikamme

**Meidän poikamme** on vuonna 1929 valmistunut suomalainen mykkäelokuva, jonka on ohjannut Erkki Karu. Elokuvan ensi-ilta oli 18. helmikuuta 1929 Kino-Palatsi-teatterissa Helsingissä.

*Meidän poikamme* on puolidokumentaarinen kuvaus kahdesta maalaispojasta, jotka lähtevät suorittamaan asevelvollisuuttaan Suomen armeijaan. Köyhän torpan Matti-poikaa esittää Axel Slangus ja rikkaan maatalon Pekka-poikaa Helge Ranin. 

Elokuvan ulkokuvauksia tehtiin sotilasalueilla Korialla, Parolassa, Santahaminassa, Suomenlinnassa ja Utissa. Elokuvaan sisältyi myös jakso Helsingin Senaatintorilla 16. toukokuuta 1928 pidetystä sisällissodan päättymisen kymmenvuotisparaatista.

Samaan aihepiiriin liittyen Erkki Karu teki myöhemmin elokuvat *[[Meidän poikamme merellä]]* (1933) ja *[[Meidän poikamme ilmassa – me maassa]]* (1934).

## Näyttelijät
* Axel Slangus – Matti Korpi
* Helge Ranin – Pekka Peltola
* Birgit Sergelius – Kerttu Koskinen
* Waldemar Wohlström – Matin isä
* Olga Leino – Matin äiti
* Uuno Montonen – Juho Peltola
* Margit Tirkkonen – Katri Peltola, Pekan pikkusisar
* neiti Paavola – Pekan lemmitty
* Reino Volanen – Oikarilan Otto
* Otto Kotilainen – Oton isä, Oikarilan isäntä
* Kaarlo Saarnio – Kauppa-Kalle
* Uuno Laakso – Santtu
* Ossi Korhonen – Kapteeni Torkko
* Aili Kari – Nainen kansanjuhlissa

## Muut tekijät
* Wilho Ilmari	– apulaisohjaaja
* Erkki Karu  – käsikirjoitus, leikkaus, tuottaja
* Eino Kari – kuvaus
* Frans Ekebom  – kuvaus
* Carl Fager	 – lavastus
* Armas Fredman	 – studiopäällikkö, kuvausapulainen
* Hannes Kuokkanen	– naamiointi
* Lauri Näre	– musiikki
* Emil Kauppi	– musiikki
* Kullervo Kari	– kuvausapulainen
* Kalle Havas	– valokuvat
* Kosti Lehtinen	– valokuvat
* Eva Luttinen	– studion emäntä

## Lähteet

## Aiheesta muualla
* Mykkäelokuvasivusto: Meidän poikamme
Mustat silmät (vuoden 1929 elokuva)

**Mustat silmät** on vuonna 1929 valmistunut suomalainen mykkäelokuva, jonka on ohjannut Valentin Vaala. Elokuvan ensi-ilta oli 29. huhtikuuta 1929 Pallas-teatterissa Helsingissä.

Elokuva sai melko hyvän vastaanoton, mutta ei ollut mikään yleisömenestys.

Valentin Vaala teki elokuvan aiheesta samana vuonna uuden version nimellä *[[Mustalaishurmaaja]]*. Hän oli tyytymätön *Mustat silmät* -elokuvaansa ja tuhosi elokuvan ainoan negatiivin heittämällä sen mereen. Mustista silmistä on jäljellä ainoastaan katkelmia.

## Näyttelijät
* Theodor Tugai	- Mustalaispäällikkö Eb-Anzio
* Regina Ekroth	- Elviira, kartanontytär
* Valentin Vaala	- Seppä Ra-Dorek
* Thora Steen	- Filia, sepän sisar
* Kalle Hagert
* Olga Liin
* Lucia Nifontova
* Vladimir Sajkovic
* Sirkka Savolainen
* Elisabeth Vahros
	
## Muut tekijät
* Theodor Tugai	- käsikirjoitus
* Valentin Vaala  - käsikirjoitus, leikkaus, lavastus, puvustus, naamiointi
* Oscar Lindelöf	- kuvaus, leikkaus
* Petter Bäckström	- B-kuvaaja
* Karl Johansson	- B-kuvaaja, valokuvat
* Armas Willamo	- tuottaja
* Hannes Kuokkanen	- peruukit

## Lähteet
Työn sankarilaulu

**Työn sankarilaulu** on vuonna 1929 valmistunut suomalainen mykkäelokuva, jonka on ohjannut Kalle Kaarna. Elokuvan ensi-ilta oli 29. syyskuuta 1929 Arkadia-, Bio-Bio-, Edison- ja Astra-teattereissa Helsingissä.

Elokuvaa kuvattiin Perniössä, Inarissa ja Oulussa keväällä ja kesällä 1929. Elokuvan sisäkuvaukset tehtiin kesällä 1929 Råsundan Filmstaden elokuvakaupungissa Ruotsissa, koska Suomesta ei löytynyt sopivia studiotiloja. Koskikohtaus kuvattiin Oulun Merikoskessa. Elokuva tuhoutui Adams Filmin tulipalossa 1959.

## Elokuvan juoni

Elokuva on tehdasseudulle ja Lapin erämaihin sijoittuva kolmiodraama, jonka päähenkilöitä ovat paroni Stenhjelmin tytär Margit (Kaisa Leppänen), rautatehtaan työmies Juhani Rauta (Urho Somersalmi) ja rautatehtaan insinöörin poika Olli Järvelä (Einar Rinne). 

Margit käy rautatehtaalla tervehtimässä siellä harjoittelijana toimivaa Ollia, mutta pian Olli huomaa, että Margit onkin kiinnostunut samalla tehtaalla työskentelevästä Juhanista. Olli onnistuu isänsä kautta järjestämään Juhanille potkut, ja tämä lähtee Lappiin. Olli saa Margitin ja hänen myötään pääsee käsiksi paroni Stenhjelmin omaisuuteen. Hän kuitenkin menettää omaisuuden ja joutuu itsekin lähtemään Lappiin uutta työtä etsimään.

Lapissa Margit ja Olli tapaavat uudelleen Juhanin, ja kun Juhani pelastaa Margitin varmalta kuolemalta, tämä tunnustaa rakastavansa häntä. Mustasukkainen Olli työntää nyt Juhanin koskeen, mutta Margit saa hänet pelastettua. Olli lähtee aseen kanssa metsään harhailemaan ja joutuu tapaturman uhriksi.

## Näyttelijät
* Einar Rinne	- Olli Järvelä
* Eero Leväluoma	- Ollin isä
* Urho Somersalmi	- Juhani Rauta
* Lauri Korpela	- Juhanin isä
* Ida Kallio	- Juhanin äiti
* Kalle Kaarna	- Paroni von Stenhjelm
* Kaisa Leppänen	- Margit von Stenhjelm
* Elma Peltonen	- Stenhjelmin taloudenhoitajatar
* Mauri Reinikainen

## Muut tekijät
* Katri Viita	- käsikirjoitus
* Kalle Kaarna  - leikkaus, lavastus, tuottaja
* Gustaf Boge	- kuvaus
* August Puhakka	- Lapin-opas

## Lähteet
* North Finland Film Commission: elokuvan Työn sankarilaulu esittely

## Viitteet
Herra Elanto

**Herra Elanto** on vuonna 1930 valmistunut suomalainen mykkä mainoselokuva, jonka ohjasi Erkki Karu. Elokuva tehtiin Osuusliike Elannon tilauksesta ja sen ensi-ilta oli 15. lokakuuta 1930 Kaartin maneesissa Helsingissä.

Elokuvassa esitellään Osuusliike Elannon toimintatapoja, ja sen pääosassa on Heikki Välisalmen esittämänä varakas amerikansuomalainen Jack Koski eli Jaakko Koski, joka palaa takaisin synnyinseuduilleen Helsingin Kallion kaupunginosaan.

## Näyttelijät
* Heikki Välisalmi - Mr. Jack Coski, ent. Jaakko Koski
* Kaarlo Saarnio
* Lennart Vaikonpää
* Väinö Tanner - Osuusliike Elannon edustaja

## Muut tekijät
* Heikki Välisalmi - käsikirjoitus
* K. N. Rauhala - käsikirjoitus
* Erkki Karu - käsikirjoitus, leikkaus, tuottaja
* Eino Kari - kuvaus

## Lähteet
Kahden tanssin välillä

**Kahden tanssin välillä** on vuonna 1930 valmistunut suomalainen mykkäelokuva, jonka on ohjannut Waldemar Wohlström. Elokuvan ensi-ilta oli 26. tammikuuta 1930 Kino-Palatsi-teatterissa Helsingissä.

## Näyttelijät
* Helge Ranin	– Metsänhoitaja Antti Kare
* Emil Lindh	– Yli-Iimin isäntä
* Ellen Sylvin	– Yli-Iimin Emmi
* Ossi Korhonen	– Keikari
* Birgit Sergelius	– Margit Freyberg
* Heikki Välisalmi	– Johtaja John Freyberg
* Paavo Costiander	– Freybergin työpäällikkö Eetvart Männistö
* Kalle Grönfors	– Tukkijätkä
* Kaarlo Saarnio	– Tukkijätkä
* Onni Veijonen	– Tukkijätkä
* Jaakko Korhonen	– Mies lautalla
* Hellä Laiho
* Eva Luttinen	– Jätkäkahvilan emäntä
* Gunnar Calenius	– Seipin Matti
* Jorma Nieminen	– Tanssiva mies naamiaisissa
* Pekka Lönngren	– Tukkijätkä kahvilassa
* herra Sedman

## Muut tekijät
* Unto Seppänen	– käsikirjoitus
* Waldemar Wohlström   – käsikirjoitus
* Erkki Karu  – tuottaja
* Frans Ekebom – kuvaus
* Carl Fager	– lavastus
* Armas Fredman	  – kuvausapulainen, studiopäällikkö
* Hannes Kuokkanen	– naamiointi
* Olavi Suominen	– naamiointiapulainen
* Hellä Laiho	– kampaaja
* Eva Luttinen	– studion emäntä
* Kalle Havas	– valokuvat
* Kosti Lehtinen	– valokuvat

## Aiheesta muualla
* Kahden tanssin välillä, Suomen Kuvalehti, 04.01.1930, nro 1, s. 38, Kansalliskirjaston digitaaliset aineistot
Kajastus

**Kajastus** on vuonna 1930 valmistunut suomalainen mykkäelokuva, jonka on ohjannut Carl von Haartman. Elokuvan ensi-ilta oli 13. huhtikuuta 1930 Kino-Palatsi-teatterissa Helsingissä.

*Kajastus* on viimeinen Suomessa valmistunut mykkäelokuva. Yhtä pääosaa esittänyt Elsa Segerberg kuoli vuonna 1934 tuberkuloosiin ja ehti tehdä vain kaksi elokuvaa, joista toinen on Suomen ensimmäinen äänielokuva, Jaakko Korhosen ohjaama *[[Aatamin puvussa... ja vähän Eevankin (vuoden 1931 elokuva)|Aatamin puvussa... ja vähän Eevankin]]* (1931).

## Näyttelijät

## Muut tekijät
* Gerda Hintze	- käsikirjoitus
* Carl von Haartman   - käsikirjoitus
* Erkki Karu  - tuottaja, leikkaus
* Eino Kari	- kuvaus
* Frans Ekebom - kuvaus
* Carl Fager	- lavastus, ohjaajan apulainen
* Armas Fredman	  - kuvausapulainen, lavastusapulainen, studiopäällikkö
* Hannes Kuokkanen	- naamiointi
* Kullervo Kari	- kuvausapulainen
* Kalle Havas	- valokuvat
* Kosti Lehtinen	- valokuvat
* Paul Boman	- huonekalut

## Lähteet

## Aiheesta muualla
* ''Kajastus'' Mykkäelokuvat.com-sivustolla
Lizzy Caplan

**Elizabeth Anne ”Lizzy” Caplan** (s. 30. kesäkuuta 1982 Los Angeles, Kalifornia) on yhdysvaltalainen näyttelijä. Hänet tunnetaan muun muassa elokuvista *[[Mean Girls]]* (2004), *[[Cloverfield]]* (2008) ja *[[The Interview (vuoden 2014 elokuva)|The Interview]]* (2014). Televisiosarjoissa Caplanin mainittavia rooleja ovat useamman jakson kattava sivujuoni *[[True Blood]]* -vampyyrisarjassa sekä päärooli *[[Masters of Sex]]* -draamasarjassa.

## Yksityiselämä
Caplan seurusteli näyttelijä Matthew Perryn kanssa vuosina 2006–2012. Hän on näyttelijä Busy Philippsin ja sanoittaja Marc Silversteinin tyttären kummitäti.

Caplan tapasi aviomiehensä tammikuussa 2015 Lontoossa, kihlautui toukokuussa 2016 ja häät olivat syyskuussa 2017  Amalfin rannikolla Italiassa. Vuonna 2021 pari sai pojan.

## Filmografia

## Lähteet

## Aiheesta muualla
*
Hilary Shepard

**Hilary Shepard** (s. 1961 New York, New York) on yhdysvaltalainen näyttelijä ja muusikko, joka tunnetaan elokuvista *[[Peacemaker (vuoden 1990 elokuva)|Peacemaker]]* ja *[[Power Rangers turbovaihteella]]*. Hän toimi näyttelemisen ohella laulajana ja basson soittajana 1980-luvun lopulla tyttöyhtyeessä American Girls.

## Filmografia
**[[Keittoa yhdelle]]* (1982)
**[[Kesärakkautta]]* (1982)
**[[Private Club]]* (1985)
**[[Radioaktiivisia unia]]* (1985)
**[[Kovat kaverit]]* (1986)
**[[Perhe on paras]]* (1988)
**[[Herra Joulukinkku]]* (1988)
**[[Beverly Hillsin bimbopartio]]* (1989)
**[[Tyttökullat]]* (1989)
**[[Jättiläisnaisen hyökkäys (vuoden 1993 elokuva)|Jättiläisnaisen hyökkäys]]* (1993)
**[[Power Rangers turbovaihteella]] (1997)
**Power Rangers Turbo (1997)
*** (1999)
**[[Yli synkän virran]]* (2002)
**[[40 v. ja neitsyt]]* (2005)

## Lähteet
Adam Lamberg

**Adam Matthew Lamberg** (s. 14. syyskuuta 1984 New York) on yhdysvaltalainen näyttelijä. Hän on ehkä parhaiten tunnettu David "Gordo" Gordonin roolista Disney Channelin televisiosarjassa ''Lizzie McGuire'' (2001–2004).

Lamberg näytteli *Lizzie McGuire* -sarjassa yhtä Lizzien (Hilary Duff) parasta ystävää David  "Gordo" Gordonia. Gordo on ihastunut Lizzieen ja antaa tälle usein hyviä neuvoja. Lamberg esiintyi vuonna 2003 elokuvassa *[[Lizzie McGuire: Popstar]]*. Lisäksi hän on esiintynyt mm. elokuvissa *When Do We Eat?* (2006) ja *Beautiful Loser* (2008). 
## Aiheesta muualla
Tšetšeenien ja inguušien autonominen alue

**Tšetšeenien ja inguušien autonominen alue** oli autonominen alue Venäjän SFNT:ssa Neuvostoliitossa. Autonominen alue oli varsin lyhytikäinen. Se muodostettiin vuonna 1934 yhdistämällä Tšetšeenien autonominen alue ja Inguušien autonominen alue yhdeksi hallintoalueeksi. Vuonna 1936 tästä autonomisesta alueesta muodostettiin Tšetšeenien ja inguušien autonominen sosialistinen neuvostotasavalta.

## Lähteet
Tšetšeenien autonominen alue

**Tšetšeenien autonominen alue** () oli autonominen alue Venäjän SFNT:ssa Neuvostoliitossa. Se sijaitsi Kaukasusvuoriston ja Terekjoen välisellä alueella nykyisen Tšetšenia alueella. Autonomisen alueen pääkaupunki oli Groznyi. Vuonna 1933 alueen asukasluku oli 639&nbsp;400 ja pinta-ala 15&nbsp;700&nbsp;km². Samana vuonna väestöstä oli tšetšeenejä 58 prosenttia, inguušeja 12 prosenttia. Pääelinkeinoja olivat maanviljelys ja karjatalous.

Autonominen alue muodostettiin vuonna 1922 Tšetšeenien kansallisen piirikunnan alueesta. Vuonna 1934 Tšetšeenien autonominen alue yhdistettiin Inguušien autonomisen alueen kanssa Tšetšeenien ja inguušien autonomiseksi alueeksi.

## Lähteet
Idän pikajunan arvoitus (vuoden 1974 elokuva)

**Idän pikajunan arvoitus** (*Murder on the Orient Express*) on brittiläinen vuonna 1974 ensi-iltansa saanut elokuva, joka perustuu Agatha Christien samannimiseen romaaniin. Elokuvan on ohjannut Sidney Lumet ja käsikirjoittanut Paul Dehn.

Elokuva sai kuusi Oscar-ehdokkuutta: naissivuosasta, miespääosasta, kuvauksesta, puvustuksesta, musiikista ja käsikirjoituksesta. Ingrid Bergman voitti palkinnon parhaasta naissivuosasta.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano sanoi tyylikkään elokuvan ”puksuttavan eteenpäin” kiinnostavammin kuin myöhemmät Christie-filmatisoinnit. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla

* 
* 
*
Kurt Jäger

**Kurt Gustav Otto Jäger** (sukunimi alun perin **Jaeger**; 14. lokakuuta 1898 Berliini, Saksa – 10. joulukuuta 1965 Helsinki) oli saksalaissyntyinen elokuvaaja, elokuvatuottaja ja elokuvatekniikan kehittäjä, joka asui Suomessa 1920-luvun alusta lähtien.

Jäger saapui Suomeen vastaperustetun Suomi-Filmin elokuvalaboratorion johtajaksi ja pääkuvaajaksi. Hän kuvasi 1920-luvulla useita suomalaisia kokoillan elokuvia.

Äänielokuvaan siirryttäessä Jäger kehitti elokuvateattereita varten *Jägerphon*-äänentoistomenetelmän 1929 ja äänielokuvausta varten *Jägerton*-äänimenetelmän 1931. Jäger toimi 1930- ja 1940-luvuilla elokuvatuottajana ja tuotti yhteensä kuusi pitkää elokuvaa yhtiönsä Jäger-Filmi nimissä. Monet Jägerin tuottamista elokuvista tuhoutuivat Adams Filmin varaston tulipalossa Helsingin Kaisaniemenkadulla vuonna 1959. Osasta niistä on kuitenkin löytynyt esityskopioita myöhemmin: *[[Isoviha (elokuva)|Isoviha]]*-elokuvan kopio löytyi Ruotsista, ja Michiganista Yhdysvalloista löytyi kopiot *[[Tukkijoella (vuoden 1937 elokuva)|Tukkijoella]]*, *[[Elinan surma (elokuva)|Elinan surma]]*, *[[Ulkosaarelaiset (elokuva)|Ulkosaarelaiset]]* ja *[[Simo Hurtta (elokuva)|Simo Hurtta]]*-elokuvista. Kadonneiden joukossa on *[[Rakkautensa uhri]]*, joka jäi suunnitelmista huolimatta Jägerin yhtiön viimeiseksi elokuvaksi.

Jatkosodan päätyttyä Saksan kansalainen Jäger joutui joksikin aikaa internointileirille. Hän sai Suomen kansalaisuuden 1948.

Maija-Liisa Wassmund teki 1994 Kurt Jägerin elämästä lyhyen dokumenttielokuvan *Kurt Jäger – erään vierasmaalaisen tarina*, jota esimerkiksi Yleisradio on esittänyt muutaman kerran.

Jäger on haudattu Kulosaaren hautausmaalle Helsinkiin.

## Lähteet
* 
* Tampereen elokuvajuhlat 5. - 10.3.2003: Sakari Pälsi ja Kurt Jäger 

### Viitteet

## Aiheesta muualla
*
Footsteps

**Footsteps** on vuonna 2003 ensi-iltansa saanut yhdysvaltalainen jännityselokuva, jonka ohjasi John Badham ja käsikirjoitti Shelley Evans. Pääosassa esiintyivät Candice Bergen, Michael Murphy ja Bryan Brown.

Suomessa elokuva esitettiin MTV3:lla 22. tammikuuta 2009.

## Rooleissa

## Lähteet
Paatsivuono (vuono)

**Paatsivuono** (, ) on vuono Tromssan läänissä Pohjois-Norjassa. Vuonon mukaan on saanut nimensä Paatsivuonon kunta, mutta lisäksi vuono yltää pohjoisessa myös Tromssan kunnan alueelle.

Vuono on yhteydessä Atlantin valtamereen Straumsfjordenista Malankivuonon, Kvalsundetin ja Grøttsundetista Ullsfjordenin kautta.
Oikeustapahtuma

**Oikeustapahtuma** () on oikeudellisia seurauksia aikaansaava ilmiö. Oikeustapahtuma voi olla ihmisen tahdosta riippumaton luonnontapahtuma, kuten syntymä, täysi-ikäiseksi tuleminen, kuolema, pyörremyrsky tai tulipalo kunhan sillä on oikeudellisia seurauksia, tai ihmisen tahdosta riippuva oikeusteko. Oikeusteko on oikeudellisia seuraamuksia aiheuttava teko tai laiminlyönti. Oikeustoimi on oikeustekojen alalaji. Oikeustapahtuman rinnakkaiskäsite on tapahtuma, jolla ei ole oikeusvaikutuksia.

## Lähteet
Oikeudenhoito

**Oikeudenhoito** tarkoittaa toimintaa, jolla valtio järjestää ja hoitaa lakien soveltamisen käytäntöön. Siihen kuuluu tuomiovallan käyttö sekä oikeushallinnosta ja vapaaehtoisesta oikeudenhoidosta eli hakemuslainkäytöstä huolehtiminen. Tuomiovallan käyttö jaetaan yksityis-, rikos- ja julkisoikeudenhoitoon. Toinen jakotapa on jako riitaisaan () ja vapaaehtoiseen (*jurisdictio voluntaria*) oikeudenhoitoon.

Oikeudenhoitoon kuuluu kaikki oikeusasteet sekä sotaoikeuden ja erityistuomioistuimet käsittävän oikeuslaitoksen hallinto ja toiminta, syyttäjä-, ulosotto- ja oikeusapuviranomaisten toiminta, rikoksentorjuntaohjelmat, riita-asioiden sovittelu, Euroopan unionia koskeva oikeudellinen neuvonta, vaalien ja kansanäänestysten järjestäminen sekä vaaliluetteloiden ja puoluerekisterin pitäminen.

## Lähteet
Oikeusteko

**Oikeusteko** on ihmisen teko tai laiminlyönti, joka aikaansaa tämän tahdosta riippumattomia oikeusseuraamuksia. Esimerkiksi rikos on oikeusteko, josta aiheutuu rangaistus. Oikeustoimi on oikeusteon alalaji.

Hylätyn esineen löytämistä ei pidetä oikeustoimena, mutta sillä voi olla sellainen oikeusseuraamus, että löytäjä saa omistusoikeuden esineeseen.

## Lähteet
Onnen oikkuja

**Onnen oikkuja** () on vuonna 2001 ensi-iltansa Palm Springsin kansainvälisessä elokuvajuhlissa saanut yhdysvaltalainen romanttinen komedia. Elokuvan ohjasi John Putch ja käsikirjoitti John Robert Zaring, joka myös tuotti elokuvan. Pääosassa esiintyivät Frank Whaley, Annabeth Gish ja Amy Jo Johnson.

## Rooleissa

## Lähteet
Tohtori Živago (elokuva)

**Tohtori Živago** (*Doctor Zhivago*) on David Leanin ohjaama romanttinen sotadraamaelokuva vuodelta 1965. Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Se perustuu Boris Pasternakin romaaniin *[[Tohtori Živago]]*.

Elokuvan Siperian-osuudet filmattiin Joensuussa, Tervasuolla, Rovaniemellä, Kolilla Punkaharjulla, Puruvedellä  ja Pyhäselällä

*Tohtori Živago* tuotti viisi Oscar-palkintoa. Vuonna 1999 British Film Instituten kyselyssä se äänestettiin kaikkien aikojen 27. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista.*[[The New York Times]]in* kriitikot valitsivat *Tohtori Živagon* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Huomioita

## Aiheesta muualla
* 

* Tohtori Zivago -elokuva ensi-illassa. HS “50 vuotta sitten torstaina 1.12.1966” 1.12.2016.
Johnny Clegg

**Jonathan ”Johnny” Clegg** (7. kesäkuuta 1953 Rochdale, Yhdistynyt kuningaskunta – 16. heinäkuuta 2019 Johannesburg, Etelä-Afrikka) oli eteläafrikkalainen muusikko, joka esiintyi yhtyeissä Juluka ja Savuka. Cleggin musiikissa yhdistyvät länsimaiset ja afrikkalaiset, erityisesti zuluvaikutteet.

Clegg muutti perheensä kanssa nuorena Englannista Zimbabween ja myöhemmin Sambiaan ja lopulta Etelä-Afrikkaan. Hän ryhtyi soittamaan kitaraa 14-vuotiaana ja opiskeli zulukulttuuria, muun muassa inhlangwini-tanssia ja -musiikkia Mntonganazo Mzila -nimisen katumuusikon johdolla.

1970-luvulla Clegg toimi maan apartheid-politiikkaa vastaan tekemällä musiikillista yhteistyötä Sipho Mchunun ja Juluka-yhtyeen kanssa. Cleggin Julukan kanssa tekemä musiikki yhdisti zulumusiikkia kelttiläiseen musiikkiperinteeseen. Kokoonpanon kappale ”Scatterlings of Africa” saavutti myös kansainvälistä huomiota. Juluka-yhtye toimi seitsemän vuotta ja saavutti kaksi platina- ja viisi kultalevyä. Etelä-Afrikan poliittinen ilmapiiri kuitenkin vaikutti siihen, että yhtyeen toiminta lakkasi 1980-luvun puolivalissä ja Mchunu palasi ”kotimaahansa” maanviljelijäksi.

Cleggin seuraava yhtye Savuka, jonka zulunkielinen nimi tarkoittaa ’olemme nousseet’ tai ’heränneet’, loi popvaikutteisempaa afrikkalaista musiikkia. Yhtyeen ensimmäinen albumi *Third World Child* myi yli kaksi miljoonaa kappaletta. Neljännellä levyllään *Heat, Dust And Dreams* yhtye voitti Grammy-palkinnon parhaasta maailmanmusiikkilevystä.

Clegg kuoli haimasyöpään 66-vuotiaana kotonaan Johannesburgissa 16. heinäkuuta 2019.

## Lähteet
Lacaille 9352

**Lacaille 9352** (Gliese 887) on punainen kääpiötähti Etelän kalan tähdistössä 10,7 valovuoden päässä Maasta. Sen lähin naapuri on EZ Aquarii. Tähteä kiertää kaksi supermaapalloa elämänvyöhykkeellä.

## Planeetat
Lacaille 9352:n planeetat vuoden 2026 alun tiedon mukaan.

## Katso myös
* Nicolas-Louis de Lacaille

## Lähteet

## Aiheesta muualla
*SolStation.com: Lacaille 9352
An American Crime

**An American Crime** on yhdysvaltalainen, Tommy O'Haverin käsikirjoittama ja ohjaama elokuva. Pääosia näyttelevät Ellen Page (Sylvia Likens) ja Catherine Keener (Gertrude Baniszewski/Mrs. Wright). Elokuva esitettiin ensimmäisen kerran Sundancen elokuvajuhlilla 19. tammikuuta 2007.

*An American Crime* perustuu Yhdysvaltoja 1960-luvulla kuohuttaneeseen rikokseen Indianan osavaltiossa, kun 16-vuotias Sylvia Likens kuoli kidutuksesta saamiinsa vammoihin tilapäisen huoltajansa Gertrude Baniszewskin kotona.

## Tarina

Elokuvan tapahtumat sijoittuvat Indianapolisin kaupunkiin Indianan osavaltiossa vuonna 1965. Se kertoo Sylvia ja Jennie Likensista, jotka heidän tivolin mukana kiertävät vanhempansa jättävät Indianapolisin huonompiosaisella alueella asuvan seitsemän lapsen yksinhuoltaja Gertrude Baniszewskin eli rouva Wrightin hoteisiin pariksi kuukaudeksi 20 dollarin viikkopalkalla. Sylviasta tulee Baniszewskin silmätikku ja sitä kautta myös sekä Baniszewskin omien lasten että naapuruston muiden nuorten inhon kohde. Kun Gertrude Baniszewskin fyysinen ja henkinen terveys alkaa horjua entistä enemmän, myös Sylviaan kohdistuvat teot muuttuvat entistä brutaalimmiksi. 

Tekojen taustalla on tuulesta temmattuja syytöksiä Sylvian käytöksestä kuten varastelu, valehtelu ja huoraaminen, joten Baniszewski perustelee tekonsa sillä, että Sylvian on opittava kuria ja saatava rangaistuksensa. Useat aikuiset kuulevat Sylvian fyysisistä rankaisuista omilta kidutukseen mahdollisesti osallistuneilta lapsiltaan tai näkevät itse Sylvian saaman väkivaltaisen kohtelun, mutta yksikään aikuinen ei siihen puutu. Vasta kun rangaistukset – kellariin lukitseminen, jokapäiväinen kidutus ja nälkiinnyttäminen – tappavat Sylvian, saa poliisi lopulta selville, mitä Baniszewskin talossa on tapahtunut usean kuukauden ajan.

Elokuva alkaa Baniszewskin oikeudenkäynnistä ja hyppii oikeussalin ja varsinaisten tapahtumien välillä koko elokuvan ajan.

### Rooleissa

## Vastaanotto
### Palkinnot
* Emmy-ehdokkuus kategoriassa ”Paras naispääosa” (2008)
* Golden Globe -ehdokkuus kategoriassa ”Paras naisnäyttelijä” (2009)
* Writers Guild of America (WGA) -ehdokkuus kategoriassa ”Paras alkuperäiskäsikirjoitus” (2009)

## Lähteet
*

## Aiheesta muualla
* FilmiFINin elokuva-arvostelu (4,5/5)
* MTV3.fin elokuva-arvostelu (2,5/5)
* Viihdeimperiumin elokuva-arvostelu (5/5)
* ''An American Crime'' Rotten Tomatoes -sivustolla
Turkish Airlinesin lento 1951

**Turkish Airlinesin lennon 1951 onnettomuus** tapahtui 25. helmikuuta 2009 klo 10.31 paikallista aikaa noin puolentoista kilometrin päässä Schipholin lentoaseman kiitotiestä 18R/36L Amsterdamissa. Boeing 737-800 -tyyppinen matkustajalentokone syöksyi laskukierroksen loppuosan aikana maahan pellolle.

Kone oli lähtenyt Atatürkin kansainväliseltä lentoasemalta Istanbulista kello 8.22 paikallista aikaa. Koneessa oli seitsemän miehistön jäsentä ja 127 matkustajaa. Onnettomuudessa sai surmansa yhdeksän ihmistä.

## Onnettomuus

Lentokoneen korkeusmittarissa oli vikaa. Viallisen mittarin lukemien mukaan kone oli laskeutumassa. Sen vuoksi automaattikaasu alkoi valmistaa konetta laskeutumiseen: se asetti moottorit tyhjäkäynnille hidastaakseen koneen nopeutta ja kallisti koneen laskeutumisasentoon.

Koneen miehistö ei seurannut nopeusmittaria eikä havainnut nopeuden putoamista ajoissa. Nopeutta yritettiin nostaa vasta juuri ennen koneen iskeytymistä maahan.

Lentokoneen runko katkesi maahan osuessaan kolmeen osaan. Kone ei syttynyt tuleen.

Säätila oli normaali Alankomaiden talvisää, ilma oli hieman sumuinen ja tuuli oli vähäistä.

Alustavasti onnettomuussyyksi luultiin muun muassa edellä lentäneen koneen jättövanaa, äkillistä tuulenpuuskaa tai konerikkoa. Silminnäkijöiden mukaan kone näytti olevan normaalissa lähestymisliidossa mutta lensi hyvin hitaasti.

## Miehistö
Koneessa oli yhdeksän hengen miehistö. Kolme oli ohjaamossa ja kuusi matkustamossa.

Ohjaamon miehitys poikkesi normaalista, koska kyseessä oli koulutuslento. Kokenut kapteeni opetti nuorta perämiestä. Koulutuksen takia ohjaamossa oli kolmantena myös nuori perämies, jonka tehtävänä oli seurata koulutusta ja varmistaa lennon turvallisuus.

Miehistöstä kuolivat kaikki kolme lentäjää etulaskutelineen tunkeuduttua ohjaamoon ja takana istunut lentoemäntä.

## Matkustajat
Koneessa oli hollantilaisviranomaisten mukaan 53 matkustajaa Alankomaista, 51 Turkista, seitsemän Yhdysvalloista, kolme Isosta-Britanniasta, yksi Saksasta, Bulgariasta, Italiasta ja Taiwanista.

Kaikki surmansa saaneet matkustajat istuivat koneen eturiveillä business-luokassa.

Ensitietojen mukaan koneessa olisi ollut myös suomalaismatkustaja. Myöhempien selvitysten mukaan matkustajalistaan merkitty henkilö liikkui väärennetyillä henkilöpapereilla. Matkustusasiakirjan oikea omistaja tavoitettiin kotoaan.

## Galleria

kuva:Turkish_Airlines_B738_TC-JGE.jpg|Onnettomuuskone kuvattu vuonna 2006
kuva:Crash Turkish Airlines TK 1951 plane engine 2.jpg|Koneen molemmat moottorit irtosivat ja päätyivät noin sadan metrin päähän koneesta. 
kuva:Crash Turkish Airlines TK 1951 plane engine.jpg|Toinen moottori
kuva:Crash Turkish Airlines TK 1951 complete site.jpg|Näkymä onnettomuuspaikalla


## Lähteet
* Amsterdamin lentoturman uhriluvuksi vahvistui yhdeksän
* Kone syöksyi maahan - yhdeksän kuoli.
* Yhdeksän kuoli turkkilaiskoneen maahansyöksyssä Amsterdamissa 

### Viitteet

## Aiheesta muualla

* Kriisisivusto 
*
Lloyd (laulaja)

**Lloyd Polite, Jr.** (s. 3. tammikuuta 1986 New Orleans, Louisiana) on yhdysvaltalainen R&B-laulaja.

## Yksityiselämä
Lloydin isä kuoli kun hän oli kaksivuotias. Hän muutti äitinsä ja vanhemman sisarensa Brandyn kanssa Atlantaan Georgiaan. Hän haaveili jo nuorena laulajanurasta.

## Diskografia
### Albumit
* *[[Southside (album)|Southside]]* (2004)
* *[[Street Love]]* (2007)
* *[[Lessons in Love (album)|Lessons in Love]]* (2008)
* *[[King of Hearts]]* (2012)

### Singlet
* "Southside" (mukana Ashanti) (2004)
* "Hey Young Girl" (2004)
* "You" (mukana Lil Wayne) (2006)
* "Get It Shawty" (2007)
* "Player's Prayer" (2007)
* "How We Do It (Around My Way)" (mukana Ludacris) (2008)
* "Girls Around the World" (mukana Lil Wayne) (2008)
* "Year of the Lover" (2008)
* "Lay It Down" (2010)
* "Cupid" (mukana Awesome Jones) (2011)
* "Dedication to My Ex (Miss That)" (mukana André 3000 & Lil Wayne) (2011)
* "All of Me" (2012)

## Aiheesta muualla
* Lloyd Facebook -sivustolla
Terhi Markkanen

**Terhi Suvi Hannele** **Markkanen** (s. 6. marraskuuta 1973 Konnevesi) on suomalainen ampumahiihtäjä.

Terhi Markkanen edusti 18-vuotiaana Suomea Albertvillen 1992 olympialaisten ampumahiihtokilpailuissa sijoittuen viestissä viidenneksi, 7,5 kilometrillä 28:nneksi sekä 15 kilometrillä 37:nneksi. Nuorten MM-kilpailuissa hän voitti kultaa joukkuekilpailussa vuonna 1992, hopeaa 10 kilometrillä vuonna 1991 sekä pronssia viestissä vuonna 1993.

Terhi Markkanen edusti seuratasolla Konneveden Urheilijoita. Hän saavutti SM-pronssia 15 kilometrillä vuonna 1994. Hän toimi myöhemmin seuransa johtokunnassa sekä valmennustehtävissä valmentaen muun muassa vuonna 1984 syntynyttä sisartaan Mervi Markkasta.

## Lähteet
*
Ultimate Spider-Man

**Ultimate Spider-Man** on Activisionin julkaisema toimintaseikkailupeli, joka julkaistiin usealle alustalle vuonna . Peli perustuu samannimiseen sarjakuvaan. Peli eroaa *[[Spider-Man 2 (videopeli)|Spider-Man 2:sta]]* piirrosgrafiikallaan, joka näyttää kuin suoraan sarjakuvakirjasta kaapatulta. 

*Ultimate Spider-Man* palkittiin Annie-palkinnolla parhaana videopelinä vuonna 2006.

Peli käsittelee Venomin ja Hämähäkkimiehen välistä kiistaa. Matkan varrella vilahtaa myös Hopea Sapeli, Sarvikuono, Nick Fury, Electro, Kuoriainen, Vihreä Menninkäinen ja muita Marvel-sankareita ja pahiksia.

## Pelaaminen
*Ultimate Spider-Manissa* pelaaja liikkuu vapaasti Manhattanin ja Queensin alueilla. Pelin alussa pelaaja vaihtelee automaattisesti Venomin ja Hämähäkkimiehen välillä. Hämähäkkimies käyttää pääasiassa akrobaattisia hyökkäysliikkeitä. Venom hyödyntää näkymättömyyskykyään ja liikkuu hyppimällä valtavia loikkia. Venom käyttää hyökkäyksissään kynsiään. Pelin edetessä pelaajan pitää suorittaa tiettyjä kaupunkitehtäviä edetäkseen pelissä. Peliin on myös piilotettu salaisia tokeneja, maamerkkejä ja sarjakuvalehtikansia.

### Pomot
Pelissä on yhteensä 14 pomovastusta, mutta Venom esiintyy niissä neljä kertaa, Koppakuoriainen kaksi kertaa ja Silver Sable kaksi kertaa.
* Venom: ensimmäinen, viides, kahdestoista ja neljästoista eli viimeinen pomo.
* Shocker: toinen pomo.
* Wolverine: kolmas pomo.
* Sarvikuono: neljäs pomo.
* Electro: kuudes pomo.
* Koppakuoriainen: seitsemäs ja kymmenes pomo.
* Silver Sable: kahdeksas ja yhdestoista pomo.
* Vihreä Menninkäinen: yhdeksäs pomo.
* Carnage: kolmastoista pomo.

## Äänirooleissa

## Lähteet

## Aiheesta muualla
* 
*
Holmbukttinden

**Holmbukttinden** on Skandien Lyngsalpenen osaan kuuluva vuorenhuippu Tromssan läänissä, Norjassa. Huipun korkeus merenpinnan tasosta on 1&nbsp;666 metriä.

Ns. "normaali" ja yleisimmin käytetty reitti läheiselle, Tromssan läänin korkeimmalle huipulle, Jiehkkevárrille (1834 m) kulkee Holmbukttindin huipun kautta.

## Aiheesta muualla
* Kuvia, Geir Jenssen 2006
Joe Kidd

**Joe Kidd** on lännenelokuva vuodelta 1972. Sen on ohjannut John Sturges ja käsikirjoittanut kirjailija Elmore Leonard. Elokuva oli Sturgesin viimeisiä lännenelokuvia. Elokuvan pääosaa näyttelee Clint Eastwoodin.

## Juoni

Maanomistaja Frank Harlan (Robert Duvall) alistaa meksikolaisia viljelijöitä New Mexicon osavaltiossa. Maanviljelijöiden vastarinnan vuoksi hän palkkaa avuksi Joe Kidd -nimisen miehen (Eastwood). Pian Kidd kuitenkin tajuaa, että Harlan on tosiasiassa paha ja hän kääntyy viljelijöiden puolelle.

## Näyttelijöitä

## Arvioita
*[[Video-opas|Video-oppaassa]]* vuodelta 1994 Asko Alanen kuvasi elokuvaa rouheaksi ja näyttäväksi uuslänkkäriksi ja antoi sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
Paistu

**Paistu** () oli kunta Viljandimaan maakunnassa, Virossa. Sen asukasluku oli 1&nbsp;608 (2010), pinta-ala 128,59 neliökilometriä ja asukastiheys 12,5 asukasta neliökilometrillä. Kunnassa oli 16 kylää. 

Vuonna 2013 muodostettiin Viljandin kunta yhdistämällä Paistun, Pärstin, Saarepeedin ja Viiratsin kunnat. Vuoden 2017 syksyllä liittyivät Viljandin kuntaan lisäksi Kolga-Jaanin ja Tarvastun kunnat .

## Kylät
Paistun kylät olivat: Aidu, Hendrikumõisa, Holstre, Intsu, Kassi, Lolu, Loodi, Luiga, Mustapali, Paistu, Pirmastu, Pulleritsu, Rebase, Sultsi, Tömbi ja Viisuküla.

## Väestö
Vuonna 2011 Paistun kunnassa oli 1 399 asukasta, joista 1 350 (96,5 %) oli virolaisia, 24 (1,7 %) venäläisiä ja 27 (1,9 %) muita kansallisuuksia.

## Lähteet

## Aiheesta muualla
Store Lakselvtinden

**Store Lakselvtinden** on Skandien Lyngsalpanissa sijaitseva vuorenhuippu Tromssan läänissä, Norjassa. Huippu kuuluu Lakselvtindanen vuorimassiiviin ja on sen korkein huippu, 1&nbsp;616 metriä merenpinnan tasosta.

Ensimmäisinä huipulle kiipesivät brittiläiset C. V. Rawlence ja L. C. Rawlence heinäkuussa 1899.

## Aiheesta muualla
* Kuvia ja niihin liittyvää tietoa. Geir Jenssen 2006
Rob Estes

**Robert Estes** (22. heinäkuuta 1963 Norfolk, Virginia) on yhdysvaltalainen näyttelijä.

## Ura
Rob Estes aloitti näyttelijänuransa 1980-luvun puolessa välissä. Vuosina 1986–1987 hän näytteli iltapäiväsaippuassa *[[Päivien viemää]]* Glenn Gallagheria. Vuosina 1991–1995 hän näytteli läpimurtoroolissaan etsivä Chris Lorenzoa rikossarjassa *[[Silkkiä ja luoteja]]*. Sen jälkeen hän näytteli Kyle McBridea primetime-saippuassa *[[Melrose Place]]* vuosina 1996–1999. *Melrose Placen* jälkeen Estes on näytellyt lukuisia vierailurooleja eri TV-sarjoissa, kuten *[[Vain yksi elämä]]*, *[[Hei, olen Susan]]*, *[[Gilmoren tytöt]]* ja **. Vuosina 2007–2008 hän näytteli vain yhden kauden kestäneessä TV-sarjassa *Naisten murharyhmä*. Vuodesta 2008 lähtien hän näytteli nuorten sarjassa *[[90210]]*, jonka hän jätti vuonna 2010.

## Yksityiselämä
Estes on valmistunut Etelä-Kalifornian yliopistosta. Hän meni naimisiin näyttelijä Josie Bissettin kanssa vuonna 1992,  mutta he hakivat loppuvuonna 2007 avioeroa. Avioliitosta syntyi kaksi lasta. Vuonna 2010 hän meni naimisiin Erin Bolten kanssa. Pariskunnan ensimmäinen lapsi syntyi vuonna 2011.

## Aiheesta muualla
* 
* Rob Estes NNDB:ssä
Andrew Bloxam

**Andrew Bloxam** (1801–1878) oli brittiläinen luonnontieteilijä.

Bloxam osallistui luonnontieteilijänä *[[HMS Blonde (1819)|Blonden]]* maailmanympäripurjehdukselle 29. syyskuuta 1824 – 15. maaliskuuta 1826. Hän kirjoitti matkasta päiväkirjaansa.

Bloxam nimesi linnuista oahunamakihin (*Hemignathus flavus*) 1827. Hän kuvaili myös niin sanotun *mystisen kottaraisen* (Mysterious Starling (maukenkottarainen, *Aplonis mavornata*)) 1825 Cookinsaarilla ja antoi linnulle tieteellisen nimen *Sturnus mautiensis*. Nimi ei kuitenkaan koskaan tullut virallisesti käyttöön ja lajikin on hävinnyt.

## Lähteet

## Aiheesta muualla
* Oahu Nature Tours
Kuivauskaappi

**Kuivauskaappi** on vaatteiden kuivatukseen tarkoitettu kodinkone. Kaapin koneisto poistaa vaatteiden kostuttaman ilman ja tuottaa tilalle kuivaa, lämmintä ilmaa. Kuivauskaappi on yleinen laite kouluissa ja päiväkodeissa. 

Puuliesien aikakaudella suljettava *kuivauskomero* vaatteiden kuivaamista varten pyrittiin maalaistaloissa rakentamaan leivinuunin tai muun lämmönlähteen savuhormimuurin kylkeen siten, että muurin lämpö lämmittää myös kuivauskomeron ilmaa. Ilmanvaihdon varmistamiseksi komerosta johdettiin ilmatorvi savuhormissa olevaan reikään.

## Katso myös

* kuivaushuone

## Lähteet
Paraguayn lippu

**[[Paraguay]]n [[kansallislippu]]**, joka otettiin virallisesti käyttöön 27. marraskuuta 1842, on Moldovan ja Saudi-Arabian lippujen ohella maailman ainoa lippu, jonka etupuoli on erilainen kuin kääntöpuoli. Paraguay on kuitenkin ainoa itsenäisen valtion lippu, jonka kääntöpuolella on täysin eri kuva kuin etupuolella, eikä vain etupuolen kuva peilattuna. Lippu on horisontaalinen trikolori, jonka värit ovat ylhäältä alas punainen (symboloi oikeutta), valkoinen (symboloi rauhaa) ja sininen (symboloi vapautta). Lipun etupuolella on maan vaakuna ja takapuolella on leijona yllään fryygialaismyssy ja maan motto *Paz y justicia* (). Värit ovat samat kuin Ranskan trikolorissa, koska Paraguayn itsenäisyyden alkuajan presidentti José Gaspar Rodríguez de Francia oli nimensä mukaisesti Ranskan ihailija.

Lipun etupuolella oleva vaakuna on nk. toukokuun tähti, joka viittaa maan saavuttamaan itsenäisyyteen. Takapuolen leijonakuvio taas on maan valtionvarainministeriön tunnus.

## Lähteet
Sitruunakorallitokko

**Sitruunakorallitokko** (*Gobiodon citrinus*), aiemmin sitruunatokko, on keltainen koralliriuttojen kala, jota pidetään myös meriakvaarioissa.

## Koko ja ulkonäkö
Sitruunakorallitokko kasvaa noin 6,5&nbsp;cm pitkäksi. Se on pyöreämuotoinen, yleisväriltään auringonkukan keltainen. Musta silmä erottuu selvästi. Silmän läpi kulkee kaksi ohutta sinertävänvalkoista pystyjuovaa, kiduskansien kohdalla on toinen juovapari. Selkäevän tyvessä on vaakasuora juova. Juovat auttavat lajin erottamisessa hyvin samannäköisestä keltatokosta.

## Alkuperä
Sitruunakorallitokko elää luonnossa Indopasifisella merialueella: sen levinneisyysalue ulottuu Punaiseltamereltä Mosambikin rannikolle, idässä Samoalle, pohjoisessa Japanin eteläosaan ja etelässä Suurelle koralliriutalle.

## Käyttäytyminen

Sitruunakorallitokko  asuu mielellään oksaisessa kivikorallissa, jonka päällä se voi levätä tuntien ajan. Laji on kutenut akvaariossa, mutta poikaset harvoin kasvavat isoiksi vankeudessa.

## Ravinto
Sitruunakorallitokko syö luonnossa pieniä selkärangattomia. Akvaariossa sille annetaan pakastettuja pieniä äyriäisiä kuten massiäyriäisiä ja kidusjalkaisia.

## Lähteet

## Aiheesta muualla
*Aquahobby  Hieno kuva
*ITIS: Gobiodon citrinus
Still of the Night

**Still of the Night** on Whitesnake-yhtyeen menestyskappale albumilta *[[1987 (albumi)|1987]]*. Kappale sisältää rauhallisen kosketinpainotteisen välivaiheen. Kappaletta on sen ilmestymisestä asti soitettu lähes jokaisella Whitesnaken keikalla, usein joko viimeisenä kappaleena ennen encorea tai ensimmäisenä encorena, joskus myös aivan viimeisenä. Kappaleen on kirjoittanut laulaja David Coverdale. Kappale soi myös *[[Rock Revolution]]* -videopelissä. Singlen b-puolena julkaistiin 1970-luvulla kirjoitettu kappale ”Don't Turn Away”.

## Kappaleet
#Still of the Night
#Don’t Turn Away

## Kokoonpano
* David Coverdale – laulu
* John Sykes – kitara
* Neil Murray – basso
* Aynsley Dunbar – rummut

## Aiheesta muualla
* Still of the Night discogs.com -sivustolla
Persikkaheloahven

**Persikkaheloahven** (*Pseudanthias bicolor*) tai **persikkakoruahven** on koralliriuttojen parvikala, jota pidetään toisinaan myös riutta-akvaarioissa.

## Koko ja ulkonäkö

Persikkaheloahven kasvaa enimmillään 13 cm pitkäksi. Koiraat ovat värikkäämpiä kuin naaraat. Ne hehkuvat oranssin ja vaaleanpunaisen sävyissä.

## Alkuperä
Persikkaheloahvenia tavataan Indopasifisella merialueella. Sen levinneisyysalue ulottuu Mauritiukselta Havaijille, Pohjoisessa Ryukyu-saarille etelään Loyalty-saarille sekä Marshall ja Caroline-saarille Mikronesiassa.

## Käyttäytyminen
Persikkaheloahvenet muodostavat luonnossa pienehköjä ryhmiä, jotka pysyttelevät koralliriuttojen reunoilla tai riutan halkeamien yläpuolella. Se elää varsin syvällä - 6–60 metrin syvyydessä, ja sillä on luola, johon se voi tarvittaessa sujahtaa piiloon. Akvaarioihin suositellaan korkeintaan yhtä koirasta, jonka seurana voi sitten olla jopa kahdeksan naarasta.

## Ravinto
Villit persikkaheloahvenet syövät vedessä leijuvaa  eläinplaktonia.  

## Lähteet

## Aiheesta muualla
*Encyclopedia of Life
Mikael Bergdahl

**Mikael Matias Bergdahl** (s. 15. elokuuta 1983 Kokkola) on suomalainen keskimatkojen juoksija. Hän edusti vuoteen 2010 saakka Gamlakarleby IF -seuraa ja sen jälkeen IK Falkenia. Häntä on valmentanut Håkan Prest.

Bergdahl saavutti 22-vuotiaiden Pohjoismaiden mestaruuskilpailuissa Fredrikstadissa 2004 hopeaa 1&nbsp;500&nbsp;metrillä ja pronssia 800&nbsp;metrillä. Hän karsiutui 1&nbsp;500&nbsp;metrillä alkuerissä Torinon EM-hallikilpailuissa 2009 ja Barcelonan EM-kilpailuissa 2010. Hän on edustanut Suomea aikuisten maaotteluissa vuodesta 2005 lähtien sijoittuen parhaimmillaan toiseksi 5&nbsp;000&nbsp;metrillä Göteborgissa syyskuussa 2012.

Mikael Bergdahl lopetti huippu-uransa syksyllä 2012. Hän on kilpaillut tuonkin jälkeen.

## Aikuisten SM-mitalit
*Ulkoradat
**1 500 m: 2012 hopeaa, 2007 pronssia, 2009 pronssia, 2010 pronssia
**4 × 400 m: 2011 kultaa
**4 × 800 m: 2011 kultaa, 2013 kultaa, 2015 kultaa, 2004 hopeaa, 2014 hopeaa, 2001 pronssia, 2002 pronssia, 2003 pronssia, 2007 pronssia
**4 × 1 500 m: 2011 kultaa, 2005 hopeaa, 2012 hopeaa, 2013 hopeaa, 2004 pronssia, 2015 pronssia
*Sisäradat
**1 500 m: 2006 pronssia, 2007 kultaa, 2008 hopeaa, 2009 hopeaa
**3 000 m: 2007 kultaa, 2008 hopeaa, 2009 kultaa, 2010 kultaa

## Henkilökohtaiset ennätykset

### Ulkoradat

### Sisäradat

## Lähteet
*

### Viitteet
Nuutti Lintamo

**Nuutti Lintamo** (alun perin **Lindgren**, ) oli suomalainen jalkapalloilija ja valmentaja.

Vasempana laitahyökkääjänä pelannut Lintamo edusti koko uransa vaasalaisia seuroja, ensin Palosaaren Urheiluseuraa ja 18-vuotiaasta lähtien Vaasan Palloseuraa. Lintamon parhaat saavutukset pelaajana olivat kaksi SM-hopeaa vuosina 1932 ja 1941. Hän voitti Mestaruussarjan maalikuninkuuden 1935 ja teki uransa aikana kaikkiaan 90 maalia. Lopetettuaan pelaamisen Lintamo vielä valmensi Vaasan Palloseuraa 1945–1946.

Maajoukkueessa Lintamo pelasi vuosina 1930–1939 kaikkiaan 24 maaottelua, joissa hän teki 9 maalia.

Talvisin Lintamo pelasi jääpalloa Vaasan Palloseuran joukkueessa, joista jääpallon pääsarjassa kaikkiaan 20 pääsarjaottelua kuutena kautena vuosina 1929-1941. 

## Lähteet
*
Pastelliheloahven

**Pastelliheloahven** (*Pseudanthias bartlettorum*) tai **pastellikoruahven** on  koralliriuttojen parvikala, jota pidetään myös riutta-akvaarioissa.

## Koko ja ulkonäkö

Pastelliheloahven kasvaa enimmillään 9 cm pitkäksi. Sukupuolten väritys poikkeaa toisistaan suuresti. Naaras on ylhäältä kellanoranssi, alhaalta lähes valkoinen. Koiras on ylhäältä keltainen, alhaalta ruusunpunainen ja sillä on kirkkaanpunainen, sinireunainen selkäevä.  

## Alkuperä
Pastelliheloahvenia tavataan Tyynellämerellä: Palaulla, Marshallsaarilla, Naurulla, Kiribatilla ja Tongalla. Se ui 4–30 metrin syvyydessä koralliriuttojen läheisyydessä.

## Käyttäytyminen
Pastelliheloahvenet muodostavat luonnossa kymmenien kalojen parvia, joissa on sekä naaraita että koiraita. Se sopeutuu lähisukulaisiaan paremmin akvaarioon, mutta on niitä aggressiivisempi: se valtaa oman reviirinsä ja puolustaa sitä hanakasti. Siksi muihin kuin erittäin suuriin akvaarioihin suositellaan korkeintaan yhtä koirasta, jonka seurana voi sitten olla kyllä jopa kahdeksan naarasta.

## Ravinto
Villit pastelliheloahvenet syövät vedessä leijuvaa  eläinplaktonia.  Akvaariossa niille annetaan lihapitoista pakasteruokaa kuten pieniä äyriäisiä.
## Lähteet

## Aiheesta muualla
*The Aquarium Wiki 
*Aquahobby  (hieno kuva)
Jarkko Ruostekivi

**Jarkko Tapani Rikhard Ruostekivi** (s. 5. huhtikuuta 1985 Mietoinen) on suomalainen pikajuoksija. Hän edustaa Mietoisten Maununpoikia ja häntä valmentaa Teemu Salonen.

Ruostekivi edusti Suomea 19-vuotiaiden EM-kilpailuissa Tampereella 2003 pudoten alkuerissä sekä 100&nbsp;metrillä että 4&nbsp;×&nbsp;100&nbsp;metrin viestissä. Helsingin MM-kilpailuissa 2005 hän juoksi kolmannen osuuden Suomen pikaviestijoukkueessa, joka sivusi vuonna 1972 tehtyä Suomen ennätystä 39,30 s. Ennätyksestä huolimatta joukkue ei selviytynyt alkuerästä jatkoon. Myöhemmin samassa kuussa Ruostekivi juoksi kolmannen osuuden Suomen sivutessa Göteborgissa Suomi–Ruotsi-maaottelussa jälleen maan ennätystä 39,30. 

Göteborgin EM-kilpailuissa 2006 Ruostekivi selviytyi 100&nbsp;metrillä toisiin alkueriin. 4&nbsp;×&nbsp;100&nbsp;metrin viestissä Suomi karsiutui alkuerissä. Birminghamin EM-hallikilpailuissa 2007 hän sijoittui 60&nbsp;metrin välieräjuoksussaan kuudenneksi. Torinon EM-hallikilpailuissa 2009 hän oli 60 metrin välierässään kahdeksas. Pariisin EM-hallikilpailuissa 2011 hän ei selviytynyt jatkoon 60 metrin alkueristä.

Ruostekivi on edustanut Suomea aikuisten maaotteluissa ja Euroopan cupin kilpailuissa vuodesta 2005 lähtien. Hän voitti 100&nbsp;metrin maaottelujuoksun Helsingissä elokuussa 2005 sekä hallimaaottelussa 60&nbsp;metriä Tampereella helmikuussa 2007. Hän juoksi 100&nbsp;metrin ennätyksensä – ja 22-vuotiaiden Suomen ennätyksen – 10,34 s Tampereella 20. kesäkuuta 2007. 200&nbsp;metrillä hänen ennätyksensä on 21,36 (2007). Sisäradoilla hän on juossut 60&nbsp;metriä parhaimmillaan aikaan 6,61 Ranskan Aubièressa helmikuussa 2007.

## Aikuisten SM-mitalit
*Ulkoradat
**100 metriä: Espoo 2009 kultaa (10,48), pronssia Turku 2011 pronssia (10,78)
**200 metriä: Jyväskylä 2006 pronssia (21,68)
*Sisäradat
**60 metriä: Tampere 2006 pronssia (6,77)), Helsinki 2011 hopeaa (6,78)

## Lähteet
*
### Viitteet
Paraguayn vaakuna

**Paraguayn vaakuna** on Paraguayn tunnus. Siihen on kuvattu siniselle pohjalle kultainen viisisakarainen tähti, ns. "toukokuun tähti" muistuttamaan maan itsenäistymispäivästä 14/15. toukokuuta 1811. Tähden vasemmalla puolella on palmunlehti ja oikealla oliivipuun oksa. Vaakunan ympärillä lukee kultaisin kirjaimin punaisella pohjalla maan virallinen nimi, Paraguayn tasavalta, espanjaksi eli *República del Paraguay*.

Kääntöpuolella on leijona ja fryygialaismyssy sekä sanat "Paz y Justicia ()".

Vaakunan lisäksi myös Paraguayn lippu on kaksipuolinen ja vaakunaa käytetään sen mukaisesti lipun molemmilla puolilla. 

## Lähteet
Mika Tervala

**Mika Tervala** (s. 5. tammikuuta 1968) on suomalainen pyöräsuunnistaja ja moninkertainen maailmanmestari. Seuratasolla hän edustaa Rastivarsoja.

Pyöräsuunnistuksen ensimmäisissä maailmanmestaruuskisoissa Tervala voitti sprintissä kultaa ja viestissä pronssia. Kaiken kaikkiaan Tervala on voittanut maailmanmestaruuskisoista kuusi kultaa, kaksi hopeaa ja kaksi pronssia. Lisäksi hän on voittanut neljä EM-kultaa ja yhden hopean. 

Tervala on toiminut keväästä 2008 pyöräsuunnistusmaajoukkueen kakkosvalmentajana.

## Lähteet
* Mika Tervalan profiili Suomen Suunnistusliiton sivustolla

### Viitteet